
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 703 


9 Ιουλίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου κτιρίου που βρίσκεται 
στον οικισμό Αυγενική του Δήμου Παλιανής (Ν. Ηρα¬ 
κλείου) και καθορισμός ειδικών όρων και περιορι¬ 
σμών δόμησης και χρήσης. 1 

Έγκριση τοπικού ρυμοτομικού σχεδίου και καθορισμός 
όρων και περιορισμών δόμησης για την αναβάθμιση των 
εγκαταστάσεων και την ανάπλαση του περιβάλλοντα 
χώρου της παιδικής κατασκήνωσης ΠΙΚΠΑ Ηρακλείου, 
στη θέση «Κόκκινη Χάνι» Δήμου Γουβών Ν. Ηρακλείου. 2 


ΑΠΟΦΑΣΕΙΣ 

Αριθ. 23581 (1) 

Χαρακτηρισμός ως διατηρητέου κτιρίου που βρίσκεται στον 
οικισμό Αυγενική του Δήμου Παλιανής (Ν. Ηρακλείου) και 
καθορισμός ειδικών όρων και περιορισμών δόμησης και 
χρήσης. 

Η ΥΠΟΥΡΓΟΣ ΠΕΡΙΒΑΛΛΟΝΤΟΣ 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη : 

1. Τις διατάξεις της παρ. 2 του άρθρου 110 του Κώδικα Βα¬ 
σικής Πολεοδομικής Νομοθεσίας (άρθρο μόνο του κωδικο- 
ποιημένου Π.Δ/τοςτης από 14.7.1999 - Δ' 580), όπως αντικα- 
ταστάθηκε με την παρ. 2 του άρθρου 3του Ν. 2831/2000 «Τρο¬ 
ποποίηση των διατάξεων του Ν. 1577/1985 «Γενικός Οικοδο¬ 
μικός Κανονισμός» και άλλες πολεοδομικές διατάξεις» (Α' 
140). 

2. Τις διατάξεις του άρθρου 29Α του Ν. 1558/1985 «Κυ¬ 
βέρνηση και Κυβερνητικά Όργανα» (Α' 137) που προστέθηκε 
με το άρθρο 27 του Ν. 2081/1992 (Α' 154) και τροποποιήθηκε 
μετηνπαραγρ. 2ατου άρθρου 1 του Ν. 2469/1997 (Α'38). 

3. Την Υ6/31.10.2001 απόφαση του Πρωθυπουργού και 
της Υπουργού Περιβάλλοντος Χωροταξίας και Δημοσίων 
Έργων «Ανάθεση αρμοδιοτήτων Υπουργού Περιβάλλοντος 
Χωροταξίας και Δημοσίων Έργων στους Υφυπουργούς Πε¬ 
ριβάλλοντος Χωροταξίας και Δημοσίων Έργων» (Β' 1484). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρούνται 
από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλοντος, 
Χωροταξίας και Δημοσίων Έργων» (Α' 9). 

5. Την από 24.2.2003 αιτιολογική έκθεση της Διεύθυνσης 
Πολεοδομικού Σχεδιασμού - Τμήμα Παραδοσιακών Οικισμών. 

6. Την 9064/28.2.2003 σύμφωνη γνώμη της φερόμενης 
ιδιοκτήτριας Μαρίας Καλάίτζάκη. 


7. Το γεγονός ότι από τις κανονιστικές διατάξεις αυτής της 
απόφασης δεν προκαλείται δαπάνη σε βάρος του κρατικού 
προϋπολογισμού και του προϋπολογισμού του οικείου 
Ο.Τ.Α., αποφασίζουμε: 

1. Χαρακτηρίζεται ως διατηρητέο το κτίριο που βρίσκεται 
εντός του οικισμού Αυγενική του Δήμου Παλιανής (Ν. Ηρα¬ 
κλείου), φερόμενο ως ιδιοκτησία Μαρίας Καλάίτζάκη, όπως 
φαίνεται σημειωμένο με μαύρη διαγράμμιση στο σχετικό 
πρωτότυπο διάγραμμα σε κλίμακα 1:5000, που θεωρήθηκε 
απότον Προϊστάμενο της Διεύθυνσης Τοπογραφικών Εφαρ¬ 
μογών με την 23581/2003 πράξη του καιπου αντίτυπότου σε 
φωτοσμίκρυνση δημοσιεύεται με την παρούσα απόφαση. 

2. Ως διατηρητέο χαρακτηρίζεται το αρχικό κτίριο και δεν 
περιλαμβάνονται τυχόν μεταγενέστερα στοιχεία που έχουν 
προστεθεί ή έχουν αντικαταστήσει παλαιότερα αυτών και 
έχουν αλλοιώσει την αρχική αρχιτεκτονική του φυσιογνω¬ 
μία. Ο καθορισμός των μεταγενέστερων αυτών στοιχείων 
πραγματοποιείται από την Επιτροπή Πολεοδομικού και Αρ¬ 
χιτεκτονικού Ελέγχου (Ε.Π.Α.Ε.). 

3. Στο χαρακτηριζόμενο ως διατηρητέο κτίριο επιτρέπονται 
οι εργασίες εκσυγχρονισμού των εγκαταστάσεων (δικτύων) 
και της επισκευής και συντήρησης που συντείνουν στην απο¬ 
κατάσταση του αρχικού κτιρίου (στοτυπολογικό, μορφολογι- 
κό και κατασκευαστικό επίπεδο) και γίνονται κατά τρόπο συμ¬ 
βατό με την κατασκευαστική δομή και τεχνική του κτιρίου. 

4. Δεν επιτρέπεται η τοποθέτηση φωτεινών ή μη επιγρα¬ 
φών και διαφημίσεων στο διατηρητέο κτίριο. 

Επιτρέπεται μόνο η τοποθέτηση επιγραφών περιορισμένων 
διαστάσεων που πληροφορούν για τυχόν χρήση του κτιρίου. 

5. Επιτρέπεται η χρήση του κτιρίου ως κατοικία, ως καφε¬ 
νείο και ως τουριστικό κατάλυμα. 

6. Αιτήσεις για προσθήκη στο διατηρητέο κτίριο αποστέλ- 
λονται από την πολεοδομική υπηρεσία, στην αρμόδια υπη¬ 
ρεσία του Υπουργείου Περιβάλλοντος, Χωροταξίας και 
Δημοσίων Έργων, με γνώμη της Ε.Π.Α.Ε., για ειδική ρύθμι¬ 
ση, σύμφωνα με τις διατάξεις του άρθρου 4 παρ. 2 του Ν. 
1577/1985 (Α' 210) όπως ισχύει, εφόσον δεν παραβλάπτεται 
το διατηρητέο κτίριο και ο χώρος που το περιβάλλει. 

7. Για οποιαδήποτε επέμβαση στο εξωτερικό ή εσωτερικό 
του διατηρητέου κτιρίου ή στον περιβάλλοντα χώρο του, κα¬ 
θώς και για την τοποθέτηση επιγραφών απαιτείται η έγκριση 
της Ε.Π.Α.Ε.. 

8. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αθήνα, 10 Ιουνίου 2003 

Η ΥΦΥΠΟΥΡΓΟΣ 

ΡΟΔΟΥΛΑΖΗΣΗ 

Αριθ. 1301 (2) 

Έγκριση τοπικού ρυμοτομικού σχεδίου και καθορισμός 
όρων και περιορισμών δόμησης για την αναβάθμιση 
των εγκαταστάσεων και την ανάπλαση του περιβάλλο¬ 
ντα χώρου της παιδικής κατασκήνωσης ΠΙΚΓΊΑ Ηρα¬ 
κλείου, στη θέση «Κόκκινη Χάνι» Δήμου Γουβών Ν. Ηρα¬ 
κλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Το άρθρο 29 του Ν. 2831/2000 (ΦΕΚ 140 Α/13.6.2000) 
όπως αντικαταστάθηκε με το άρθρο 10 του Ν. 3044/2002 
(ΦΕΚ 197 Α/27.8.2002). 

2. Το με αριθ. πρωτ. 815/26.5.2003 έγγραφο του Οργανι¬ 
σμού Ανάπτυξης Ανατολικής Κρήτης (Ο.ΑΝ.Α.Κ.). 

3. Το με αρ. πρωτ. 117/26.2.2003 έγγραφο της Δ/νσης 
Υγείας και Πρόνοιας της Περιφέρειας Κρήτης. 

4. Το με αρ. πρωτ. 604/6.2.2003 έγγραφο της Δ/νσης Δα¬ 
σών Ηρακλείου. 

5. Το με αρ. πρωτ. 7512/150503/21.5.2003 έγγραφο της 
Δ/νσης Αγροτικής Ανάπτυξης Ν. Α. Ηρακλείου (πρακτικό 
Ν.Ε.ΧΩ.Π.). 

6. Το με αρ. πρωτ. 684/18.3.2003 έγγραφο της 13ης Εφο¬ 
ρείας Βυζαντινών και Μεταβυζαντινών Αρχαιοτήτων Κρή- 
της. 

7. Το με αρ. πρωτ. 574/26.5.2003 έγγραφο της 7ης Εφο¬ 
ρείας Νεωτέρων Μνημείων. 

8. Το με αρ. πρωτ. Φ8/4/1081/7.3.2003 έγγραφο της ΚΓ 
Εφορείας Προϊστορικών και Κλασσικών Αρχαιοτήτων. 

9. Το με αρ. πρωτ. 850/13.5.2003 έγγραφο της Δ/νσης 
Ελέγχου Συντήρησης Έργων (Δ.Ε.Σ.Ε.) της Περιφέρειας 
Κρήτης. 

10. Τις με αρ. 62/2003 και 90/2003 αποφάσεις του Δημο¬ 
τικού Συμβουλίου Δήμου Γ ουβών. 

11. Την Τεχνική Έκθεση και το Κτιριολογικό Πρόγραμμα 
για την αναβάθμιση των εγκαταστάσεων και την ανάπλαση 
του περιβάλλοντα χώρου της παιδικής κατασκήνωσης ΠΙΚ- 
ΠΑ Ηρακλείου, στη θέση «Κόκκινη Χάνι» Δήμου Γ ουβών. 

12. Το με χρονολογία Απρίλιος 2003 Τοπογραφικό Διά¬ 
γραμμα του Τοπογράφου Μηχανικού Κ. I. Δατσέρη και το 


σχέδιο τοπικού ρυμοτομικού θεωρημένου από τον 
Ο.ΑΝ.Α.Κ. 

13. Το γεγονός ότι μετά από την ανάρτηση του τοπογρα- 
φικού διαγράμματος δεν υποβλήθηκε καμία ένσταση κατά 
του ρυμοτομικού σχεδίου. 

14. Τη θετική γνωμοδότηση του ΣΧΟΠ Περιφέρειας Κρή¬ 
της όπως αυτή διατυπώνεται στην 6η συνεδρίαση της 
27.5.2003, θέμα 3ο εκτός ημερήσιας διάταξης. 

15. Το γεγονός ότι από τις κανονιστικές διατάξεις της 
απόφασης αυτής δεν προκαλείται δαπάνη σε βάρος του 
κρατικού υπολογισμού και του υπολογισμού του οικείου 
Ο.Τ.Α., αποφασίζουμε: 

1. Την έγκριση - Τοπικού Ρυμοτομικού Σχεδίου για την 
αναβάθμιση των εγκαταστάσεων και την ανάπλαση του πε¬ 
ριβάλλοντα χώρου της παιδικής κατασκήνωσης ΠΙΚΠΑ 
Ηρακλείου στη θέση «Κόκκινη Χάνι» Δήμου Γουβών, στο 
οικόπεδο με στοιχεία 1073, 151, 1009, 1002,1014, 1001, 
964, 61, 269, 270, 1073 όπως φαίνεται στο συνημμένο το- 
πογραφικό διάγραμμα σε κλίμακα 1:500 του Τοπογράφου 
Μηχανικού Δατσέρη Κώστα, που έχει θεωρηθεί από τον 
Ο.ΑΝ.Α.Κ. 

2. Τον καθορισμό των εξής όρων και περιορισμών δόμη¬ 
σης: αρτιότητα γηπέδου 25.422,78τ. μ., ποσοστό κάλυψης 
20%, συντελεστής δόμησης 0,193, μέγιστο επιτρεπόμενο 
ύψος χωρίς τη στέγη 7,50μ., αριθμός ορόφων δύο (2), πλά¬ 
γιες και οπίσθιες αποστάσεις έως 5,00μ. απόσταση από τη 
γραμμή αιγιαλού 30, ΟΟμ., από το όριο της δασικής έκτασης 
10,00 μ. και υπό την προϋπόθεση ότι θα τεθούν σε κοινή 
χρήση το τμήμα βόρεια της γραμμής παραλίας καθώς και 
ο προβλεπόμενος από το προς έγκριση Πολεοδομικό Σχέ¬ 
διο της περιοχής κοινόχρηστος χώρος. 

3. Κατά τ’ άλλα να εφαρμοστούν οι ισχύουσες πολεοδο- 
μικές διατάξεις. 

4. Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 10 Ιουνίου 2003 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΘΑΝΑΣΙΟΣ ΚΑΡΟΥΝΤΖΟΣ 

